Attur mill-qasam pornografiku Kanadiż, ġie kkundannat 25 sena ħabs għall-qtil tas-sieħeb tiegħu fl-2012. Il-ġurati f’Montreal m’aċċettawx id-difiża ta’ Luka Magnotta li l-mard mentali tiegħu iffisser li mhux responsabbli. Magnotta ta’ 32 sena aktar kmieni ammetta li qatel lill-istudent ta’ 33 sena Jun Lin qabel bagħat bil-posta biċċiet ta’ ġismu lill-partiti politiċi u skejjel. Huwa kien arrestat f’Berlin fil-Ġermanja, iżda qabel l-arrest tiegħu, il-pulizija Franċiża qalet li kien wasal Pariġi minn Montreal.